CELEX: 51995PC0022
Language: fi
Date: 1995-02-08
Title: Muutettu ehdotus neuvoston asetukseksi erityisistä väliaikaisista toimenpiteistä Euroopan yhteisöjen virkamiesten palvelukseen ottamisessa Itävallan, Suomen ja Ruotsin liittymisen johdosta

Avis juridique important

|

51995PC0022

Muutettu ehdotus neuvoston asetukseksi erityisistä väliaikaisista toimenpiteistä Euroopan yhteisöjen virkamiesten palvelukseen ottamisessa Itävallan, Suomen ja Ruotsin liittymisen johdosta  

Virallinen lehti nro C 046 , 23/02/1995 s. 0008

Muutettu ehdotus neuvoston asetukseksi erityisistä väliaikaisista toimenpiteistä Euroopan yhteisöjen virkamiesten palvelukseen ottamisessa Itävallan, Suomen ja Ruotsin liittymisen johdosta (1) (95/C 46/08) KOM(95) 22 lopull. - 94/0259(CNS)(Komission EY:n perustamissopimuksen 189A artiklan 2 kohdan nojalla esittämä 10 päivänä helmikuuta 1995)EUROOPAN UNIONIN NEUVOSTO, jokaottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta ja erityisesti sen 24 artiklan,ottaa huomioon komission ehdotuksen, joka on tehty henkilöstösääntökomitean annettua lausuntonsa,ottaa huomioon Euroopan parlamentin lausunnon,ottaa huomioon yhteisön tuomioistuimen lausunnon,ottaa huomioon tilintarkastustuomioistuimen lausunnon,sekä katsoo, ettätoisaalta Itävallan, Suomen ja Ruotsin liittymisen johdosta olisi toteutettava erityisiä, luonteeltaan väliaikaisia toimenpiteitä, jotka poikkeavat siitä, mitä Euroopan yhteisöjen virkamiehiin sovellettavissa henkilöstösäännöissä on säädetty; toisaalta komissio on sitoutunut tekemään ehdotuksen asetukseksi erityisistä toimenpiteistä Euroopan yhteisöjen väliaikaisten virkamiesten ja muuhun väliaikaiseen henkilöstöön kuuluvien tehtävien päättymisestä sitä haluavissa toimielimissä; parlamentti on pyytänyt tällaisen asetusehdotuksen tekemistä kiireellisesti sen henkilöstön osalta,ON ANTANUT TÄMÄN ASETUKSEN:1 artikla 1. Vapaana olevat toimet voidaan 31 päivään joulukuuta 1999 asti täyttää nimittämällä niihin Itävallan, Suomen ja Ruotsin kansalaisia, poiketen siitä, mitä Euroopan yhteisöjen virkamiehiin sovellettavien henkilöstösääntöjen 4 artiklan toisessa ja kolmannessa alakohdassa, 5 artiklan 3 kohdassa, 7 artiklan 1 kohdassa, 27 artiklan kolmannessa alakohdassa, 29 artiklan 1 kohdan a, b ja c alakohdassa sekä 31 artiklassa säädetään, rajoitettuna kuitenkin niihin toimiin, jotka on tähän tarkoitukseen toimivaltaisten toimielinten budjettineuvotteluissa osoitettu.2. Nimityksistä toimiin palkkaluokissa A 3, A 4, A 5, A 6, A 7, A 8, LA 3, LA 4, LA 5, LA 6, LA 7, LA 8, B 1, B 2, B 3, B 4, B 5, C 1, C 2 - C 5 ja D 1 - D 4 päätetään hakemusasiakirjoihin ja kokeisiin perustuvien kilpailujen jälkeen, jotka järjestetään henkilöstösääntöjen liitteessä III määrätyillä edellytyksillä.3. Vapaista toimista tiedotetaan riittävällä tavalla sekä sisäisesti yhteisön toimielimissä että toimielinten ulkopuolella.2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL N:o C 345, 7.12.1994, s. 5